Алесь Бадак нарадзіўся ў 1966 годзе. Першыя чароўныя гісторыі для дзяцей напісаў, калі сам яшчэ быў школьнікам. I, хоць ён даўно ўжо ў казкі не верыць, тым не менш, любіць паўтараць, што сюжэты для сваіх казачных твораў бярэ з жыцця, нават калі піша пра незвычайныя прыгоды жывёл і птушак. Праўда, пры гэтым дадае, што для таго, каб сюжэт атрымаўся сапраўды неверагодным, спачатку трэба навучыцца разумець мову братоў нашых меншых і не ленавацца назіраць за іх паводзінамі. А самае галоўнае - любіць усё жывое на нашай планеце.